ai4bharat/Pralekha huggingface dataset:
بھارت کا مسابقتی کمیشن
سی سی آئی نے ایچ ڈی ایف سی لائف انشورنس کمپنی کے ذریعہ ایکسائیڈ لائف انشورنس کمپنی لمیٹیڈ میں 100 فی صد شیئر ہولڈنگ کو تحویل میں لینے کو منظوری دی
نئی دہلی،2- نومبر 2021/ ہندستانی مسابقتی کمیشن  نے مسابقتی ایکٹ 2002 کی دفعہ 31 کے تحت ایکسائیڈ لائف انشورنس کمپنی لمیٹیڈ  میں ایچ ڈی ایف سی لائف انشورنس کمپنی  کے ذریعہ سو فی صد شیئر کو تحویل میں لینے کو منظوری دے دی ہے۔
مجوزہ انضمام میں ایکسائڈ انڈسٹریز لمیٹیڈ ایکوائرر کے ذریعہ ہد ف کے 100 فی صد کی نمائندگی کرتے ہوئے پوری طرح سے فراہم کئے گئے ایکٹویٹی شیئر کا تحویل میں لینا شامل ہے۔ شیئر تحویل میں لینے کے عمل کی تکمیل کے بعد ایکسائڈ لائف  کو ایچ ڈی ایف سی لائف کے ساتھ ضم کرنے کی تجویز ہے۔
ایکوائرر ایک لائف انشورنس کمپنی ہے، جو انشورنس ریگولیٹری اینڈ ڈیولپمنٹ اتھارٹی آف انڈیا  کے ساتھ رجسٹرڈ ہے۔ یہ حصہ لینے والے ، غیر حصہ لینے والے اور یونٹ سے مربوط بیمہ مصنوعات سمیت ذاتی اور گروپ لائف انشورنس حل کی ایک سیریز مہیا کرتا ہے۔ اس کی مصنوعات پورٹ فولیو میں متعدد لائف انشورنس اور سرمایہ کاری مصوعات جیسے تحفظ ، پنشن ، بچت، سرمایہ کاری وغیرہ شامل ہیں۔ ایچ ڈی ایف سی لائف کی دو مکمل ملکیت والی معاون کمپنیاں ہیں جن کےنام ایچ ڈی ایف سی پنشن منجمنٹ کمپنی لمیٹیڈ اور ایچ ڈی ایف سی انٹرنیشنل لائف اینڈ ری کمپنی لمیٹیڈ ہیں۔
ٹارگیٹ کمپنی بھی ایک لائف انشورنس کمپنی ہےجو آئی آر ڈی آئی سے رجسٹرڈ ہے ۔ یہ کمپنی بھی متعدد انفرادی اور گروپ لائف انشورنس مصنوعات مہیا کرتی ہے جن میں پروٹکشن پلان  سیونگ اور سرمایہ کاری منصوبے  ریٹارمنٹ اور پنشن منصوبے وغیرہ ، اس کی دوسری کوئی شاخ نہیں ہے۔
جل شکتی وزارت
زمینی آب کی بڑھتی سطح
جل شکتی کے وزیرمملکت جناب بشویسور ٹوڈو نے آج راجیہ سبھا میں ایک تحریری جواب میں بتایا کہ جل شکتی ابھیان ، 2019 اور جل شکتی ابھیان : کیچ دی رین  ، 2021 نے آبی تحفظ، زمینی آب ریچارج اور بارش کے پانی کو بروئے کار لانے پر مثبت اثرا ت کا مظاہرہ کیا ہے۔ جے ایس اے 2019 کے تحت 25 مارچ 2022 تک تقریباََ 6.20 لاکھ پانی سے متعلق کام پورے کئے گئے اور 12.36 کروڑ زبردست شجر کاری کی گئی ۔جبکہ جے ایس اے :سی ٹی آر لاکھ 2021 کے تحت 46.70 لاکھ سے زیادہ پانی سے متعلق امور، 36.75 کروڑ زبردست شجر کاری سرگرمیوں کے ساتھ انجام دئے گئے ۔ پانی سے متعلق کاموں میں بارش کے پانی کو استعمال میں لانا ، روایتی اوردوسرے پانی کے اجسام کی تجدید ، واٹر شیڈ ڈھانچوں اور واٹر شیڈ ترقی کا دوبارہ استعمال اور ری چارج شامل ہیں۔ان مہمات کے اثرات کی مقدار کاتعین مختصر طور پر اس مرحلے میں ممکن نہیں ہوسکتا ہے۔ اس لئے کہ زمینی آب منظرنامہ بارش کا مجموعی اثر ہے ، جو جے ایس ایز اور ریاستی حکومتو ں دوسری کوششوں کے تحت انجام پاتی ہے۔ البتہ اختیارکردہ جسمانی کاموں ک علاوہ ان مہمات نے پانی کے تحفظ اور پانی سے متعلقہ دوسرے پہلوؤں کے بارے میں زبردست بیداری پیدا کی ہے۔
مرکزی گراؤنڈ واٹراتھارٹی  نے ریاستوں / مرکز کے زیر انتظام علاقوں کومشورہ دیا ہے کہ زمینی پانی / بارش کے پانی کو استعمال میں لانے مصنوعی ری چارج کوفروغ دینے اوراختیار کرنے کے لئے اقدامات کریں ۔سی جے ڈبلیو اے زمینی پانی کی تجریدیت کے لئے صنعتوں ، انفراسٹرکچر یونٹ اور کانکنی کے پروجیکٹوں کو کچھ ریاستوں اور مرکز کے زیر انتظام علاقوںمیں ممکنہ ایریاز میں نوآبجیکشن سرٹیفکیٹس  دیتا ہے ۔زمینی پانی کو مصنوعی ری چارج کے لئے ماسٹر پلان -2020 مرکزی گراؤنڈ واٹر بورڈ  کے ذریعہ ریاستوں اور مرکز کے زیر انتظام علاقوں سے مشورے کے ساتھ تیار کیا گیا ہے، جو کہ ایک میکرو لیول پلان ہے اور ملک کے مختلف ٹی رین حالات کے لئے مختلف ڈھانچوں کی طرف اشارہ کرتا ہے۔ سی جی ڈبلیو بی نے سماج کے تعاون اوراشتراک سے پانی کے ذخیرے کی حامل چٹانوں کے تعین اورپانی کے ذخیرے کے حامل علاقوں کی خصوصیات / مخصوص علاقے میں دستیاب زیر زمین پانی کے انتظام کے منصوبوں پر مشتمل مفصل تفصیلات طے کرنے کے لئے پانی کے ذخیرے کی حامل چٹانوں کی نقشہ بندی اورانتظام پروگرام اپنا یا ہے۔انتظام سے متعلق یہ منصوبے معقول اقدامات / نفاذ کے لئے متعلقہ ریاستی حکومتوں کے ساتھ ساجھا کئے گئے ہیں۔
ہاؤسنگ اورشہری امور کی وزارت  بلدیاتی علاقوں میں اٹل مشن فار ریجووینیشن اینڈ اربن ٹرانفارمیشن  کو نافذ کررہی ہے ۔ ایم او ایچ یو اے نے ریاستوں کے لئے مقامی حالات کے اعتبار سے مناسب اقدامات کرنے کی غرض سے رہنما خطوط جیسے کہ دلی کا یونیفائڈ بلڈنگ بائی لاز  2016 ، ماڈل بلڈنگ بائی لاز ، 2016 اور اربن اور ریجنل ڈیولپمنٹ پلان فارمولیشن اورامپلی مینٹیشن رہنما خطوط 2014 وضع کئے ہیں۔
‘‘ جل شکتی ابھیان : کیچ دی رین ’’  – 2022 عزت مآب صدر کے ذریعہ 29 مارچ 2022 کو شروع کیا گیا ہے،جس میں روایتی اور دوسرے پانی کے اجسام کی جدید کاری ایک اقدام / سرگرمی کے طورپر شامل ہے ۔ یہ پانی کے اجسام کی گنتی ، جیوٹیگنگ اور اس کی بنیاد پر سائنسی منصوبوں کی تیاری کا تصور بھی پیش کرتا ہے۔ یہ مہم 29 مارچ 2022 سے 30 نومبر 2022 کے دوران نافذ کی جارہی ہے۔پہلے جل شکتی ابھیانوں یعنی جے ایس اے 2019 اور جے ایس اے :سی ٹی آر 2021 نے پانی کے اجسام کی تخلیق اور تجدید پر بھی توجہ مرکوز کی ہے۔پردھان منتری سنچائی یوجنا – ہرکھیت کو پانی  کے تحت پانی کے اجسام کی مرمت ، تجدید اوربحالی  زیرعمل ہے تاکہ ریاستی حکومتوں کی کوششوں کو تکنیکی اور مالی امداد مہیا کراکر مدد کرے ۔
وزیراعظم کا دفتر
سپریم کورٹ کا فیصلہ ایک نئے سویرے کا آغاز ہے : وزیراعظم
وزیراعظم نے فیصلے کو تاریخی قرار دیا، ہندوستانیوں سے کہا کہ وہ نئی شروعات کریں اور ایک نئے ہندوستان کی تعمیر کے لیے متحد ہوں
نئی دہلی،10 نومبر / ایودھیا کے بارے میں سپریم کورٹ کے فیصلے کو وزیراعظم نے تاریخی قرار دیتے ہوئے اس کی ستائش کی اور آج کے دن کو ہندوستان اور ہندوستانی عدلیہ کی تاریخ میں ایک سنہرا دن قرار دیا۔ وزیراعظم نے تمام شہریوں سے کہا کہ وہ ایک نئے ہندوستان کی تعمیر کے لیے متحدہ ہوں اور سبھی کی ترقی کے لیے کام کریں۔
وزیراعظم جناب نریندر مودی نے کہا ‘‘ آج 9 نومبر کو کرتار پور کوریڈور شروع ہوا ہے۔ اس کوریڈور کے لیے ہندوستان نے بھی کوششیں کی ہیں اور پاکستان نے بھی کوششیں کی ہیں اور اب ایودھیا پر آج کے فیصلے سے یہ تاریخ 9 نومبر ہمیں متحد رہنے اور ساتھ ساتھ ترقی کرنے کی طاقت کا سبب دیتی ہے۔ ’’
وزیراعظم نے کہا کہ سپریم کورٹ سبھی کی بات تحمل کے ساتھ سنی اور متفقہ طور پر فیصلہ لیا جس سے اُس کے زبردست عزم و ارادے کا اظہار ہوتا ہے۔
وزریاعظم نے مزید کہا ‘‘آج کے فیصلے سے سپریم کورٹ نے یہ پیغام دیا ہے کہ سخت سے سخت مسائل کا حل بھی آئین کے فریم ورک کے اندر اور قانون کے جذبے کے اندر کیا جا سکتا ہے۔
ہمیں اس فیصلے سے سبق لینا چاہیے اور اگر کچھ تاخیر بھی ہوئی ہو تو ہمیں صبر و تحمل سے کام لینا چاہیے۔ یہی سبھی کے مفاد میں ہے۔
ہر حال میں ہندوستان کے آئین ، ہندوستان کے عدالتی نظا م پر ہمارا اعتماد برقرار رہنا چاہیے۔ یہ بہت اہم ہے۔ ’’
وزیراعظم نے کہا کہ سپریم کورٹ نے رام مندر کے نرمان کے بارے میں اپنا فیصلہ دیا ہے اور یہ فیصلہ ہم سبھی شہریوں کے لیے یہ ضروری بناتا ہے کہ ہم مزید سنجیدگی کے ساتھ قوم کی تعمیر کی اپنی ذمہ داری کو نبھائیں۔ وزیراعظم نے کہا کہ ہم سب کے درمیان ہم آہنگی، بھائی چارہ ، دوستی ، اتحاد اور امن ملک کی ترقی کے لیے بہت اہم ہے۔ وزیراعظم نے تمام شہریوں سے اپیل کی کہ وہ ملک کے نشانوں اور مقاصد کو پورا کرنے کے لیے مل کر چلیں اور مل کر کام کریں۔
۔۔۔۔۔۔۔۔۔۔۔۔۔۔۔۔
(م ن ۔ ا گ ۔ م ت ح(
U-5034
(Visitor Counter : 64
وزارت دفاع
بھارتی بحریہ کے ذریعے وضع کیے گیے کم لاگت والے اختراعی پی پی ای کو پیٹنٹ کرانے کا عمل –بڑے پیمانے پر اس کی تیاری کا راستہ ہموارہوا
بھارتی بحریہ کے ذریعہ وضع کیا گیا طبی عملے کو تحفظ فراہم کرنے والا اکوپمنٹ  کو بڑے پیمانے پر تیزی سے تیار کرنے کے ایک اہم قدم کے طور پر وزارت دفاع کے تحت املاک دانشوراں سہولت سیل  کی جانب سے سائنس و ٹیکنالوجی کی وزارت کے تحت مصروف عمل ایک صنعت یعنی قومی تحقیق ترقیات کارپویشن کے ساتھ مل کر کامیابی کے ساتھ ایک پیٹنٹ درخواست داخل کی گئی ہے۔
مذکورہ کم لاگت والا پی پی ای بھارتی بحریہ کے ایک ڈاکٹر نے وضع کیا ہے، جو حال ہی میں قائم کردہ انسٹی ٹیوٹ آف نیول میڈیسن  ممبئی کے اختراعی سیل میں تعینات ہے۔ نیول ڈاک یارڈ ممبئی میں پی پی ای کا ایک پائلٹ بیچ پہلے ہی تیار کیا جاچکا ہے۔
مذکورہ پی پی ای، جسے بحریہ نے وضع کیا ہے، ایک خصوصی ریشے سے تیار کیا گیا ہے، جس میں دیگر پی پی ای کے برخلاف سانس لینے یا ہوا کے گزر کے ساتھ تحفظ کا اعلی انتظام ہے۔ دیگر پی پی ای ،جو منڈی میں دستیاب ہیں، ان میں ہوا کا اتنا گزر نہیں ہے، لہذا یہ پی پی ای بھارت کی مرطوب آب وہوا جیسے حالات میں استعمال کے لیے زیادہ معقول اور مناسب ہے۔ اس ٹیکنالوجی کو آئی سی ایم آر سے منظور شدہ ٹسٹنگ تجربہ گاہ میں آزمائش کے عمل سے گزارا جاچکا ہے اور سند بھی دی جاچکی ہے۔
بحریہ ، آئی پی ایس ای اور این آر ڈی سی کی ایک بنیادی ٹیم اب اس لیے کوشاں ہے کہ اس کم لاگت والے پی پی ای کو بڑے پیمانے پر تیار کرنے کا عمل شروع کیا جائے۔ این آر ڈی سی کے جانب سے مستحق فرموں کی شناخت کی جارہی ہے، جو تیز رفتاری کے ساتھ پی پی ای کی تیاری کے لیے لائسنس حاصل کرسکیں۔ کورونا وائرس کے خلاف ایک اہم اور فوری ضرورت یہ ہے کہ ہراول دستے کے صحتی کارکنان اور پیشہ واران کو آرام دہ پی پی ای سے آراستہ کیا جائے، جسے قابل استطاعت لاگت پر زیادہ سرمایہ کاری کے بغیر اندرون ملک تیار کیا جاسکے۔ ایسی فرمیں/ اسٹارٹ اپ ادارے، جو باقاعدہ لائسنس لے کر اس پی پی ای کی تیاری میں دلچسپی رکھتی ہوں، وہ درج ذیل ویب سائٹ پر رابطہ قائم کرسکتے ہیں۔ cmdnrdc@nrdcindia.com.
بحریہ سے اختراع کاروں کی ایک ٹیم آئی پی ایف سی کے ساتھ قریبی تال میل بناکر کام کررہی ہے، جس کی تشکیل مشن رکشا گیان شکتی کے تحت عمل میں آئی تھی۔ نومبر 2018 میں اپنے آغاز سے لے کر مشن رکشا گیان شکتی کے تحت تقریبا 1500 آئی پی املاک فراہم کی جاچکی ہیں۔
۔۔۔۔۔۔۔۔۔۔۔
U-2515
م ن۔ ت ع۔
(
زراعت اور کاشتکاروں کی فلاح و بہبود کی وزارت
حالیہ زرعی اصلاحات کے بعد اب کسانوں کے لیے کسی رکاوٹ کے بغیر تجارت اور زرعی مصنوعات کی منافع بخش قیمتوں کو یقینی بنایا گیا ہے: زراعت اور کسانوں کی فلاح وبہبود کے مرکزی وزیر جناب نریندر سنگھ تومر
جناب تومر نے بدایوں میں کے وی کے داتا گنج کی ایڈمنسٹریٹو عمارت کا سنگ بنیاد رکھتے ہوئے زراعت کی ترقی میں کرشی وگیان کیندروں کی اہمیت پر زور دیا
نئی دہلی،7 جولائی، زراعت اور کسانوں کی فلاح وبہبود، دیہی ترقیات اور پنچایتی راج کے مرکزی وزیر جناب نریندر سنگھ تومر نے کہا ہے کہ حکومت اس بات کو یقینی بنانےکی ہر ممکن کوشش کر رہی ہے کہ کسانوں کو ان کی مصنوعات کی منافع بخش قیمتیں حاصل ہوں۔ یو پی کے شہر بدایوں میں داتا گنج کے مقام پر کرشی وگیان کیندر  کی ایڈمنسٹریٹیو عمارت کا ویڈیو کانفرنس کے ذریعے سنگ بنیاد رکھتے ہوئے جناب تومر نے کہا کہ دو نئے آرڈینینسوں اور زرعی سیکٹر دیگر قانونی اصلاحات پر عمل درآمد کے بعد کسان اب اپنی مصنوعات ملک میں کسی بھی جگہ منافع بخش قیمت پر فروخت کرسکتے ہیں اور اس سلسلےمیں تمام رکاوٹوں کو دور کردیا گیا ہے۔ قیمتوں کی یقین دہانی اور فارم خدمات آرڈینینس 2020 پر کسانوں  سمجھوے سے یہ یقینی بنایا جاسکے گا کہ سمجھوتے کے ساتھ تاجر کے ساتھ زرعی مصنوعات کی خریداری کے سمجھوتے کے ذریعے یہ یقینی بنایا جاسکے گاکہ کسانوں کو ان کی پیداوار کی لاگت کی واپسی کی پہلے سے ضمانت مل جائے۔
مرکزی وزیر زراعت نے کہا کہ وزیر اعظم جناب نریندر مودی کی قیادت کے تحت یہ کوششیں کی گئی ہیں کہ زراعت اور دیگر سیکٹروں کے درمیان فرق کو پر کیا جائے۔ملک اب اناج کی پیداوارکے معاملےمیں نہ صرف یہ کہ خود کفیل ہے بلکہ اس کے پاس فاضل اناج بھی ہے۔ ملک میں 86 فیصد چھوٹے اور برائے نام زمین رکھنے والے کسان ہیں، جن کی تمام سرکاری اسکیموں، پروگراموں اور سہولتوں تک رسائی ہونی چاہیے۔ اس بات کو یقینی بنانے میں کے وی کیز اور سائنسدانوں کی ایک اہم ذمے داری ہے۔ وزیر موصوف نے اس بات کو یقینی بنانے کے لیے کے وی کیز کے اہم رول پر زور دیا کہ کسان اپنی زمین کی صحت کی جانچ پر توجہ دیں اور بہت زیادہ جراثیم کش ادویات کے استعمال گریز کریں۔ آب پاشی میں پانی کے استعمال کفایت کریں اور اپنی فصل کی پیداوارمیں اضافہ کریں۔ انھوں نے یہ بھی کہا کہ کے وی کیز کو کلسٹر کھیتی باڑی میں اضافہ کرنے اور ان کی فصلیں اُگانے میں جن میں مقامی ماحول سازگار ہو، ایک سرکردہ رول ادا کرنا ہوگا۔
جناب تومر نے بتایا کہ یو پی میں 86 کے وی کیز ہیں جو قابل تعریف کام کر رہے ہیں۔ ریاست میں 20 نئے کے وی کیز کھولنے کی منظوری دی گئی تھی جس میں سے 17 پہلے ہی کام کر رہے ہیں۔ باقی تین جلد ہی پریاگ راج، رائے بریلی اور اعظم گڑھ میں کھل جائیں گے۔ ا یک اور کے وی کے مرادآباد میں کھولے جانے کی تجویز ہے۔
زراعت کے وزیر مملکت جناب کیلاش چودھری، یوپی کے ریاستی وزرا اور قانون ساز اداروں کے ممبر آئی سی اے آر کے ڈائرکٹر جنرل ڈاکٹر ترلوچن مہاپاتر، آئی اے آر آئی کے ڈائرکٹر ڈاکٹر اے کے سنگھ، سردار پٹیل ایگریکلچر یونیورسٹی ، میرٹھ کے وائس چانسلر ڈاکٹر آر کے متل اور دیگر افسران نیز سائنسداں بھی ویڈیو کانفرنس میں موجود تھے۔ ویڈیو کانفرنس میں یہ اطلاع دی گئی کہ ملک میں 720 کے وی کیز اور 151 آب وہوا سے متعلق اسمارٹ گاؤں ہیں جو مختلف شرائط کے تحت تکنیکی ماڈل پیش کرتے ہیں۔ کے وی کیز کے ذریعے ہر سال تقریباً 15 لاکھ کسانوں اور نوجوانوں کو تربیت فراہم کی جارہی ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری کی مہم کے تحت ابھی تک 167.29 کروڑ ٹیکے لگائے جاچکے ہیں۔
ہندوستان کے ایکٹیو معاملات کی تعداد اس وقت 16,21,603 ہے۔
ایکٹیو معاملات 3.90 فیصد ہیں۔
بازیابی کی شرح اس وقت 94.91 فیصد ہے۔
گذشتہ 24 گھنٹوں میں 2,81,109 مریض شفایاب ہوئے۔ اس کے ساتھ شفایاب ہونے کی تعداد بڑھ کر 3,95,11,307 ہوگئی۔
گذشتہ 24 گھنٹوں میں 1,61,386 نئے معاملات ریکارڈ کئے گئے۔
روزانہ کی پوزیٹیویٹی کی شرح 
ہفتہ وار پوزیٹیویٹی کی شرح 
ابھی تک مجموعی طور پر 73.24 کروڑ ٹیسٹ کئے گئے ہیں؛ گذشتہ 24 گھنٹوں میں 17,42,793 ٹیسٹ کئے گئے۔
شمال مشرقی ریاستوں کی ترقی کی وزارت
این ای ایس آئی ڈی ایس کی جانب سے منظور کئے گئے پروجیکٹس
شمال مشرقی خصوصی بنیادی ڈھانچہ کی ترقی  اسکیم کو 15.12.2017 کو منظوری دی گئی تھی، اور اس کے آغاز سے لے کر اب تک شمال مشرقی ریاستوں کے لیے 2589.14 کروڑ روپے کے 112 پروجیکٹوں کو منظوری دی گئی ہے، جس کے لیے وزارت نے 1514.47 کروڑ روپے کی رقم جاری کی ہے۔
شمال مشرقی خطہ کی ترقی کی وزارت کے وزیر جناب جی کشن ریڈی نے آج یہ جانکاری راجیہ سبھا میں ایک تحریری جواب میں دی۔
۔ ۔ ۔ ۔ ۔ ۔ ۔ ۔ ۔
(ش ح۔ع ح (
U. No. : 3615
(Visitor Counter : 71
شہری ہوابازی کی وزارت
عام حالات میں ہوائی جہاز کا کرایہ بازار سے طے ہوتا ہے اور حکومت نہ تو اسے طے کرتی ہے اور نہ ہی منضبط کرتی ہے
ایئر کرافٹ رولز، 1937 کے ضابطہ 135 کے ذیلی ضابطہ  کے تحت، ایئر لائنز کو اپنی ویب سائٹس پر کرایہ کے ڈھانچے کو پیش کرنے کی ضرورت ہے۔ موجودہ ہوائی کرایوں کی تفصیلات متعلقہ ایئر لائنز کی ویب سائٹ پر دستیاب ہیں۔ حکومت کو خلیجی سیکٹر میں ہوائی کرایوں کے بارے میں معزز ممبران پارلیمنٹ اور کیرالہ حکومت سے کچھ حوالہ جات موصول ہوئے ہیں۔
مارچ، 1994 میں ایئر کارپوریشنز ایکٹ کی منسوخی کے ساتھ، ٹیرف فکسیشن کو ڈی ریگولیٹ کر دیا گیا ہے اور ایئر لائنز ایئر کرافٹ رولز، 1937 کے ضابطہ 135 کے ذیلی ضابطہ  کے پرویژن کے تحت تمام متعلقہ عوامل کو مدنظر رکھتے ہوئے، مناسب ٹیرف طے کرنے کے لیے آزاد ہیں۔ بشمول آپریشن کی لاگت، سروس کی خصوصیات، مناسب منافع اور عام طور پر مروجہ ٹیرف۔
عام طور پر ہوائی جہاز کا کرایہ، مارکیٹ پر مبنی ہوتا ہے نہ حکومت اسے طے کرتی ہے اور نہ ہی اسے منضبط کرتی ہے۔ فضائی ٹکٹ کی قیمتیں عام طور پر مارکیٹ فورسز کے لحاظ سے بدلتی ہیں۔ ایئر لائن کی قیمتوں کا تعین متعدد سطحوں {بکیٹس یا ریزرویشن بکنگ ڈیزائنیٹر {متعدد سطحوں پر ہوتا ہے جو عالمی سطح پر اپنائے جانے والے طور طریقوں کے مطابق ہوتا ہے۔ کرایہ کی ڈائنمک قیمتوں کی وجہ سے، پہلے سے خریدے گئے ٹکٹ سفر کی تاریخ کے قریب خریدے گئے ٹکٹوں سے بہت سستے ہوتے ہیں۔
ڈائریکٹوریٹ جنرل آف سول ایوی ایشن  شہری ہوا بازی کے شعبے کے لیے حفاظتی ضابطہ کار اتھارٹی ہے۔ ایئر کرافٹ رولز، 1937 کے ضابطہ 135 کے ذیلی ضابطہ  کے تحت، جہاں ڈی جی سی اے کو اس بات کا یقین ہو کہ کسی بھی ایئر لائن نے ذیلی ضابطہ  کے تحت ضرورت سے زیادہ یا پری ڈیٹری ٹیرف قائم کیا ہے یا اس نے اجارہ داری کا طریقہ اپنایا ہے تو ڈی جی سی اے، اس طرح کی ایئرلائن کو کو ہدایات جاری کرسکتا ہے۔
وزارت دفاع
آئی ڈی ایس کے صدر دفتر میں پانچواں بین الاقوامی یوم یوگ منایا
نئی دہلی،21/ جون۔جہاں آج دنیا بھر میں پانچواں یوم یوگ منایا جارہا ہے۔ یہاں انٹی گریٹیڈ ڈیفنس اسٹاف کے صدر دفتر تقریب میں برار اسکوائر، دہلی کینٹ میں بھی یوم یوگ تقریبات منائی جارہی ہیں۔ اس تقریب میں، انٹی گریٹیڈ ڈیفنس اسٹاف کے چیف کے چیئرمین سی او ایس سی لیفٹیننٹ جنرل پی ایس راجیشور نے، ٹرائی، سروس کے بڑی تعداد میں عملے، شہری عملے اور ان کے کنبوں نے شرکت کی۔ یوگ خیالات اور عمل، پابندی اور تکمیل کے ذریعہ جامع طریقے سے اچھی صحت اور مجموعی طور پر چست وتندرست رہنے کا ایک نظام ہے۔ یہ انسانی جسم اور فطرت یا قدرت کے درمیان ہم آہنگی اور مطابقت بھی ہے۔ اس یوگ سیشن میں تربیت یافتہ یوگ انسٹرکٹر کی نگرانی میں مختلف آسن کرناشامل تھا۔ تمام شرکا نے اس توانائی اور تحریک سے بھرپور اجلاس کے دوران مکمل توانائی، جوش وجذبے اور جوش وخروش کامظاہرہ کیا۔
U- 2543
(Visitor Counter : 34
شمال مشرقی ریاستوں کی ترقی کی وزارت
وزیر اعظم آئندہ روز شیلانگ میں شمال مشرقی کونسل کی گولڈن جوبلی تقریب میں شرکت کریں گے
وزیر اعظم اس موقع پر این ای سی کی سرکاری میٹنگ اور ایک عوامی جلسہ سے خطاب کریں گے
وزیر اعظم انڈین انسٹی ٹیوٹ آف مینجمنٹ ، شیلانگ ، این ای سی پروجیکٹوں اور ریاست میگھالیہ کے پروجیکٹوں کا بھی افتتاح کریں گے
پروگرام کے دوران میگھالیہ کے 4جی ٹاورس کو بھی وقف کیا جائے گا
گذشتہ 50 برسوں کے دوران شمال مشرقی خطے کی ترقی میں این ای سی کے تعاون کی تاریخ پر مشتمل ایک یادگاری دستاویز ’’گولڈن فٹ پرنٹس‘‘ بھی جاری کیا جائے گا
مرکزی وزیرداخلہ، شمال مشرقی خطہ کی ترقی کے وزیر ، گورنر حضرات اور وزرائے اعلی، شمال مشرقی خطہ سے متعلق مرکزی وزراء بھی اس تقریب میں شامل ہوں گے
وزیر اعظم جناب نریندر مودی 18 دسمبر 2022 کو شیلانگ میں شمال مشرقی کونسل  کی گولڈن جوبلی تقریب میں شرکت کریں گے۔ وہ اس موقع پر این ای سی کی سرکاری میٹنگ اور ایک عوامی جلسہ سے بھی خطاب کریں گے۔
کونسل کی سرکاری میٹنگ اسٹیٹ کنونشن سنیٹر آڈی ٹوریم میں منعقد ہوگی، جبکہ عوامی جلسہ کا اہتمام شیلانگ کے پولو گراؤنڈ میں کیا جائے گا۔
اس تقریب میں مرکزی وزیر داخلہ، شمال مشرقی خطے کی ترقی کے وزیر، شمال مشرقی ریاستوں کے گورنر حضرات اور وزرائے اعلیٰ، شمال مشرقی خطے سے متعلق مرکزی وزراء، مقامی اراکین پارلیمنٹ اور اراکین اسمبلی اور این ای سی کے نامزد اراکین بھی شرکت کریں گے۔
ریاست کے چیف سکریٹری حضرات کے علاوہ مرکزی وزراء کے منتخبہ سکریٹری حضرات، شمال مشرقی ریاستوں کے سینئر افسران اور این ای سی کی حمایت سے قائم شدہ اہم اداروں کی سرکردہ شخصیات کو بھی جلسہ میں مدعو کیا گیا ہے۔
عوامی جلسہ میں مقامی افراد کے ساتھ ساتھ سماج کی اہم شخصیات، مختلف کامیاب افراد، سیلف ہیلپ گروپوں کے نمائندگان، شمال مشرق کی آٹھوں ریاستوں کے کاشتکار گروپ بھی موجود ہوں گے۔ عوامی جلسے میں تقریباً 10 ہزار لوگوں کی شرکت متوقع ہے۔
شمال مشرقی کونسل  کا قیام پارلیمنٹ ایکٹ کے تحت 1971 میں عمل میں آیا۔ اس کا رسمی طور پر آغاز شیلانگ میں 7 نومبر 1972 میں ہوا تھا، اور نومبر 2022 میں اس نے اپنے قیام کے 50 برس مکمل کر لیے ۔
مرکزی وزیر داخلہ اور این ای سی کے چیئرمین کی صدارت میں اکتوبر 2022 کو گواہاٹی میں منعقدہ 70ویں مکمل اجلاس میں طے کیا گیا تھا کہ این ای سی کے اس اہم پڑاؤ کی تقریب اس کے حقیقی معنوں میں منائی جائے گی۔ اسی کے مطابق، این ای سی کی گولڈن جوبلی تقریب شیلانگ میں 18 دسمبر 2022 کو منعقد کی جا رہی ہے۔
اس دن وزیر اعظم شمال مشرقی خطے کے مختلف اہم پروجیکٹوں کا افتتاح کریں گے، جن میں انڈین انسٹی ٹیوٹ آف مینجمنٹ شیلانگ، این ای سی پروجیکٹوں اور ریاست میگھالیہ کے پروجیکٹس شامل ہیں۔ وزیر اعظم کچھ دیگر پروجیکٹوں کا بھی سنگ بنیاد رکھیں گے۔ وہ میگھالیہ میں 4جی ٹاورس کو بھی وقف کریں گے۔
گولڈن جوبلی پروگرام کے دوران گذشتہ 50 برسوں کے دوران شمال مشرقی خطے کی ترقی میں این ای سی کے تعاون کی تاریخ پر ایک یادگاری دستاویز ’’گولڈن فٹ پرنٹس‘‘ بھی جاری کیا جائے گا۔ اس کتاب کے مضامین کونسل کے محفوظ شدہ دستاویزات اور کونسل کی آٹھ رکن ریاستوں کے سرکاری دستاویزات سے لیے گئے ہیں۔ اس کے علاوہ کتاب میں ماضی قریب میں این ای سی کے ذریعہ حمایت یافتہ ترقیاتی کاموں اور مشہور ڈھانچوں کو رنگوں کے ساتھ پیش کیا گیا ہے۔
توقع کی جاتی ہے کہ گولڈن جوبلی تقریب سے این ای سی کو آنے والے دنوں میں ایک نیا پلیٹ فارم حاصل ہوگا، جس سے وہ مزید ترقیاتی پہل قدمیوں کو آگے بڑھائے گا، جیسا کہ شمال مشرق کی آٹھ ریاستوں نے گذشتہ پانچ برسوں کے دوران مؤثر انداز میں کیا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 192.27 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 20.52 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
19)؍اپریل 2022کے مطابق)
|
|
فراہم کی گئی خوراکیں
|
|
1,92,27,23,625
|
|
بچی ہوئی خوراکیں
|
|
20,52,07,261
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 192.27کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 20.52 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزیراعظم کا دفتر
وزیراعظم نے روزنامہ جاگرن گروپ کے چیئرمین یوگیندر موہن گپتا کے انتقال پر اظہار تعزیت کیا
وزیر اعظم جناب نریندر مودی نے روزنامہ جاگرن گروپ کے چیئرمین یوگیندر موہن گپتا جی کے انتقال پر گہرے دکھ کا اظہار کیا ہے۔
ایک ٹویٹ میں وزیر اعظم نے کہا:
”روزنامہ جاگرن گروپ کے چیئرمین یوگیندر موہن گپتا جی کے انتقال پر گہرا دکھ ہوا۔ ان کا انتقال آرٹ، ادب اور صحافت کی دنیا کے لیے ناقابل تلافی نقصان ہے۔ میں غم کی اس گھڑی میں ان کے اہل خانہ سے تعزیت کرتا ہوں۔ اوم شانتی!“
بھارت کا مسابقتی کمیشن
سی سی آئی نے، بیزی بیز لاجسٹکس سولیوشنس پرائیویٹ لمیٹڈ میں، بی ایکس جی زینن ہولڈ کو لمیٹڈ کے ذریعہ شیئر ہولڈنگ کی حصولی کے لئے منظوری دی
ہندوستان کے کمپٹیشن کمیشن  نے بی ایکس جی زینن ہولڈ کو لمیٹڈ کے ذریعہ بیزی بیز لاجسٹکس سولیوشنس پرائیویٹ لمیٹڈ میں شیئر ہولڈنگ حاصل کرنے کو منظوری دے دی ہے۔
یہ مجوزہ کمبینیشن، بی ایکس جی زینن ہولڈ کو لمیٹڈ  کے ذریعہ بیزی بیز لاجسٹکس سولیوشنس پرائیویٹ لمیٹڈ  میں بعض ایکوٹی شیئر ہولڈنگ کو حاصل کرنے کی تکمیل کرتی ہے، جو کہ مکمل طور پر تحلیلی بنیاد پر ہے۔
حصول کنندہ ایک نئی ان کارپوریٹڈ کمپنی ہے اور اس وقت ، ہندوستان اور عالمی پیمانے پر اس کی کسی طرح کی کاروباری سرگرمیاں نہیں ہیں۔ حصول کنندہ کو صلاح دیئے گئے فنڈس کے ذریعہ کنٹرول کیا جاتا ہے اور / یا بلیک اسٹون آئی این سی کی ذیلی کمپنیوں کے ذریعہ اس کا انتظام کیا جاتا ہے۔
بلیک اسٹون آئی این سی، ایک عالمی متبادل اثاثہ منتظم ہے۔ اس کا صدر دفتر امریکہ میں ہے اور یورپ اور ایشیاء سمیت بڑی تعداد میں مختلف جگہوں پر اس کے دفاتر ہیں۔
مذکورہ ٹارگیٹ ہندوستان میں لاجسٹک اور فراہمی کے حل کی خدمات فراہم کرنے کے کاروبار میں مصروف ہے۔ یہ ‘ایکس پریز بیز’ نامی برانڈ کے ساتھ ہندوستان میں اپنی سرگرمیاں جار ی رکھتا ہے اور لاجسٹکس کے شعبے کے تحت آنے والی بڑی تعداد میں خدمات فراہم کرتا ہے۔ ان میں شامل ہیں:  ایکسپریس پارسل شپنگ سروس ،  بی 2 بی پارٹ ٹرک لوڈ اور فل ٹرک لوڈ مال برداری کی خدمات،  سرحد پار کی لاجسٹکس،  3 پی ایل / کنٹریکٹ لاجسٹکس،  آن لائن لاجسٹکس ایگریشن خدمات ،  بی 2 بی مارکیٹ پلیس ، فروخت کنندگان کو ،جو بی 2 بی صارفین کو آن لائن مصنوعات فروخت کرنے کے قابل بناتا ہے، اور  لاجسٹکس، شپنگ، اور دیگر متعلقہ خدمات کی فراہمی۔
سی سی آئی کا تفصیلی آرڈر جاری کیا جائے گا۔
وزارت دفاع
خواتین کے لئے مستقل کمیشن
نئی دہلی6مارچ : وزارت دفاع نے مسلح فوجوں میں خواتین افسران کو مستقل کمیشن دیئے جانے سے متعلق15اگست ، 2018 کو وزیراعظم کی طرف سے کئے گئے اعلان پر عمل درآمد کو یقینی بنانے کے لئے اقدامات کئے ہیں ۔
جہاں تک بھارتی فضائیہ کا تعلق ہے لڑاکوپائلٹوں سمیت سبھی شاخوں میں اب خواتین کے لئے دروازے کھلے ہیں ۔
بھارتی بحریہ میں سمندرمیں نہ جانے والی شاخوں /کاڈر/مہارت کے لئے مختصر سروس کمیشن کے ذریعہ خاتون افسران کوشامل کرنے کا راستہ کھلاہے ۔ اس کے علاوہ تعلیم ، قانون اوربحریہ کی تعمیراتی شاخ /کاڈرمیں خاتون ایس ایس سی افسران کو مرد افسران کی طرز پر بحریہ کی مسلح شاخ میں مستقل کمیشن کا اہل بنایاگیاہے ۔
بھارتی بحریہ کے لئے تین نئے تربیتی جہازوں کوشامل کرنے کی تجویز زیرعمل ہے ۔ جب تربیتی جہازکام کرنے لگیں گے تو اس سے مرد اورخاتون افسران کی دونوں کی تربیت کے لئے درکاربنیادی ڈھانچہ فراہم ہوگا۔
خاتون افسران کو بھارتی فوج کی سبھی 10 شاخوں میں مستقل کمیشن دیاجائیگا۔ جہاں خواتین کو مختصرسروس کمیشن کے لئے شامل کیاجاتاہے ۔ لہذا جج ایڈوکیٹ جنرل  اور فوج کی تعلیمی کورکے دواسٹریمز کے علاوہ اب سگنلز ، انجینئرز ، فوجی ہوابازی ، فوجی فضائی دفاع ، الیکٹرانک اور میکینکل انجینئر، آرمی سروس کور ، آرمی آرڈیننس کوراور خفیہ معلومات کے محکمے میں بھی مستقل کمیشن دیاجائیگا۔ ایس ایس سی خاتون افسران کمیشنڈسروس کے چارسال مکمل ہونے سے پہلے مستقل کمیشن کے لئے اپنی پسندیدہ شاخوں کے بارے میں مطلع کریں گی ۔
ایس ایس سی خاتون افسران کو مناسبت اور خاصیتوں وغیرہ کی بنیاد پر مستقل کمیشن دینے پر غوروخوض کیاجائیگا اورانھیں مختلف عملوں میں تعینات کیاجائیگا۔